Den Vest-Sjællandske Avis, 1828-10-11
Vi leve i en saa mærkværdig politisk Tidspunkt, at enhver, som er nogenlunde bekiendt med de Begivenheder, som Historien fortæller os og tillige med Landenes naturlige Beskaffenhed og Staternes indbyrdes Forhold, kan ikke andet end betragte hvad der nu foregaaer paa Jorden med største Opmærksomhed og Jnterresse. Det er i øienfaldende, at Culturen giør i nærværende Periode store Fremskridt over hele Jorden, at Menneskeslægtens Udvikling rykker frem med stærke Skridt og at de største Forberedelser giøres til en nye Tingenes Tilstand i Menneskelivet. Australien aabner sig for Christendommen og for Culturen; Amerika har tilkæmpet sig sin Selvstændighed og er blot beskiæftiget med at ordne sine indvortes Forhold, og der foregaae i denne Jordens Deel i Stilhed den største og følgerigste Forandringer. J Afrika staae Culturens Døre vel endnu kun paa Klem, men ville formodentlig snart blive aabnede paa viid Gab, og Europa er beskiæftiget med at flytte sin Politik, sine Krige og sin Cultur til Asien. - Høit hæver Menneske slægtens Genius sin Fakkel over Jordkloden; det begynder at lysne rundt omkring den; vel synes kun Tilberedelserne at giøres til den physiske Culturs Udbredelse; men den aandelige vil sikkert følge bagefter. Aanden slumrer saalænge Legemet skal samle Kræfter, men naar dette først er skeet, saa viser den sig paa eengang i sin hele Styrke. Jntet synes uvigtigere ved det første Øiekast end Russernes nærværende Foretagender i Asien, og intet kan dog være politisk vigtigere; hvilke Følger siger man kan vel Erobringen af nogle Søe= og Biergfæstninger, som man neppe kiender af Navnet, frembringe, og dog ere disse Exobringer af en saadan Vigtighed for Ruslands Magt og for Culturens Befordring i Asien, at man kan være overbeviist om, at dette Rige aldrig giver dem tilbage ved en Fredslutning; thi det er ved disse Fæstningers Erobring at Rusland først faaer en fast Fod paa den Caucasiske Jordtunge, bliver istand til at afskiære Tyrkerne al Forbindelse med sine talrige mahomedanske Undersaatter i hiine Egne og især med de ubetvingelige Biergbeboere i de steile og næsten utilgiændelige Caucasiske Bierge, berøver dem alle Tilførsler af Vaaben og svækker deres Selvtillid. Og ved at fordrive Tyrkerne af disse Positioner, vil Handelen imellem Asien og Europa, som bedst kan føres fra det Caspiske til det sorte Hav over Tiflis, først erholde sin behørige Udstrækning og Sikkerhed. Tiflis vil derved blive fra nu af en overmaade anseelig Handelsstad; og heri ligger allerede en Grundvold til den nye Tingenes Tilstand, som vil tage sin Begyndelse i Menneskelivet; faaer England derfor ikke Ægypten, saa vil Rusland avancere et stort Skridt fremad for dette Land i Henseende til Handelen i Mellem Asien. Herved kommer det nu Rusland overordentlig tilpas, at det i flere Aar har lagt an paa at blive en Fabrikstat, hvil ket kan sees af Udfaldet i Aar af den store Russiske Handelsmesse i Nischney Novgorod, hvor de Russiske Manufakturvarer ere næsten blevne ganske opkiøbte af Persiske og Armeniske foruden af indenlandske Kiøbmænd, istedet for at fordum Engelske Manufakturvarer oversvømmede det store Russiske Rige, saa oversvømmes nu Asien af dettes Manufakturvare. Handelsforholdene have saaledes forandret sig paa Jorden, og ville især giøre det ved Nordamerikas Bestræbelse for at danne sig til et Fabrikland; blev Storbrittannien skilt ved Ostindien enten ved et udvortes Angreb eller ved en indvortes Opstand, saa maatte dets Storhed paa eengang gaae under; men for denne uhyre Colonies Besiddelse vil Ægypten kunne blive den bedste og næsten eneste Garantie. En af de Fæstninger, som saaledes ikke er vigtig for sin Størrelse og sin Styrke, men derimod for sin Beliggenhed, er Poti; den blev i Aaret 1809 indtaget af Russerne efter tre Maaneders Beleiring og igien givet tilbage i Freden i Aaret 1812; det er bekiendt at den Russiske Regiering fortrød siden meget denne Eftergivenhed. Poti ligger ved det sorte Hav i det gamle Colchis ved Udløbet af den i Oldtiden saa berømte Phasis Flod (nu Rion) det var til denne Egn at det første store Søetog, som Historien kiender (det Argonautiske) blev foretaget. Floden Rion udbreder sig ind i Landet i Nærheden, af den store Kur=Flod, som falder ud i det Caspiske Hav; Rusland er nu i Besiddelse af begge disse Floder og den herligste Handelsvei, Tiftis forbi, er saaledes aabnet imellem begge disse Have, Ligesom Argonauten Jason vovede sig i Oldtiden til Phasis-Floden for at hente det gyldne Skind, som efter Sagnet var bevogtet af en Drage, saa vil denne Flod paanye i vore Dag aabne store Rigdomme for de Handlende, siden den Tyrkiske Drage, som bevogtede den, er bleven fordreven. Er Anapas Erobring af den største Vigtighed for at afskiære Communicationerne imellem det sorte Hav og de Caucasiske Bierge, saa er Potis af ikke mindre Vigtighed for at aabne den imellem to Have, som i den fierneste Oltid vare forbundne med hinanden men som ved en Natur=Revolution (maaskee paa Deucalions og Ogyges Tid) bleve adskilte, da det sorte Hav banede sig en Vei ud i Archipelet og Middelhavet igiennem Strædet ved Constantinopel og Dardanellerne.